hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. június 14. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2017. június 14.
Sztrájkra készül az MKKSZ – Orbánnak írtak. Törvénysértő Lázár. Keserű tanévzárás. Minden hetedik munkást palira vesznek. Földiák a Közbeszélgetésen.
Sztrájkra készülnek az Államkincstár dolgozói
Az ATV Start vendége Boros Péterné főtitkár, MKKSZ.
A kancelláriaminiszter azt gondolja, szabadon felülírhat törvényeket, a köztisztviselők szakszervezete szerint azonban Lázár János téved.
Lázár János törvénysértést követett el a sztrájkra készülők szerint
Az MKKSZ levelet ír Orbán Viktornak.
Levélben kért segítséget Orbán Viktor miniszterelnöktől a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ).
Az MKKSZ válasza Lázár János miniszter sajtótájékoztatójára
A 2 perc 51 mp-es anyag elején a felvételen Lázár János fenyegetően fogalmaz, majd a jogellenesség látszatát kelti, „megfontolást” ajánl miközben elismeri maga is a helyzet súlyosságát…. Az MKKSZ válasza a 2. perc 10. mp-től kezdődik: Az MKKSZ mindig a tárgyalások híve volt…
Az ATV Start vendége Csepreghy Nándor miniszterhelyettes.
Agyonterhelt állami hivatal váltja ki a nyugdíjfolyósítót
A Magyar Államkincstárnál már így is iszonyú a tempó, de a főigazgató szerint nem lehet gond, hogy a nyugdíjelszámolásokat is át kell venniük november 1-jéig.
Rezidensek és Szakorvosok Szakszervezete: „Mérték” tanulmány avagy szembenézés a valósággal
A Rezidensek és Szakorvosok Szakszervezete (ReSzaSz) üdvözli a kormány bátorságát és őszinteségét az egészségügy helyzetét feltáró tanulmánnyal kapcsolatban. Az elmúlt 25 évben ahhoz szoktunk hozzá, hogy az egészségüggyel kapcsolatos problémákkal nem szembenézett, hanem szőnyeg alá söpörte az éppen hatalmon lévő  kormány.
Orvosi kamara: egészségügy másként
Követelik, hogy az emberek egészségügyi ellátáshoz való jogát rögzítse az Alkotmány. Továbbá ragaszkodnak az egységes társadalombiztosítási rendszerhez, az Országos Egészségbiztosítási Pénztár hivatalának visszaállításához, alkotmányos védelméhez. A dokumentum szerint a GDP 6,5 százalékára kell emelni az egészségügy közfinanszírozását, s ehhez azonnal plusz 700 milliárdos többletre lenne szükség. E többlet felét az orvosi kamara béremelésre, a másik részét az intézmények működtetésére fordítaná.
Orvosi Kamara: változtatni kell az egészségügyön
Az ATV Start vendége Éger István elnök, Magyar Orvosi Kamara
Ezért hal meg rengeteg magyar – mutatjuk a meghökkentő statisztikát
Több mint 32 ezer haláleset, az összhalálozás 26 százaléka elkerülhető lett volna jobb egészségügyi ellátórendszerrel és hatékony népegészségüggyel 2014-ben Magyarországon. Bár a lakosság egészségi állapota javuló tendenciájú, de óriásiak a regionális és az iskolázottsággal összefüggő különbségek és több területen nő az uniós tagállamoktól való lemaradás – állapítja meg többek között az első magyar egészségügyi teljesítményértékelés.
Júliusig el kell készülnie a védőnői szolgálatról szóló koncepciónak
Az államilag szervezett védőnői ellátás megszervezéséről szóló koncepciónak július végéig el kell készülnie – hangsúlyozta az egészségügyért felelős államtitkár a védőnők napja alkalmából tartott ünnepi rendezvényen kedden Budapesten.
A kormány konzultációt indít a védőnőkkel
A kormány szakmai párbeszédet, személyes konzultációt indít a védőnőkkel, hogy az 5 ezer egészségügyi dolgozó elmondhassa véleményét a munkájáról, az őket érintő döntésekről és hogy javaslatokat tehessenek a döntéshozóknak – jelentette be a stratégiai társadalmi kapcsolatokért felelős miniszterelnöki megbízott kedden Budapesten
A Tanítanék mozgalom is támogatja a köznevelési törvény módosításának megsemmisítését
A Tanítanék mozgalom is támogatja az LMP alkotmánybírósági beadványát, amellyel az ellenzéki párt megpróbálja megsemmisíttetni a köznevelési törvény közelmúltban elfogadott, a beilleszkedési, tanulási, magatartási nehézséggel (BTM) küzdő gyermekeket érintő módosítását.
„A magyar oktatás történetében még nem hangzott el ilyen durva, tudásellenes kijelentés”
Minden adat azt mutatja, hogy aki gimnáziumban végez, jobb esélyekkel indul az életben.
Nagy visszhangot váltott ki Parragh László múlt heti kijelentése, a Magyar Kereskedelmi és Iparkamara (MKIK) elnöke ugyanis egy rögtönzött sajtótájékoztatón „óriási hibának” nevezte, hogy a polgármesterek nem mernek bezárni gimnáziumokat.
A kormány valamennyi oktatási intézkedése egy irányba vezet: a múltba – nyilatkozta lapunknak Szüdi János. A Pedagógusok Szakszervezetének (PSZ) oktatási szakértője a tanévzárás alkalmából értékelte a közoktatás helyzetét. Mint mondta, az idei sem volt egyszerű tanév, és semmi jele annak, hogy a helyzet érdemben javulna a jövőben.
PSZ: nem nevezhető sikeresnek az idei tanév
A Pedagógusok Szakszervezetének (PSZ) elnöke szerint bár folyamatosan ezt hallani, valójában nem lehet sikerről beszélni a most záruló tanévvel kapcsolatban. Galló Istvánné szerdai budapesti sajtótájékoztatóján azt mondta, plakátkampánnyal szeretnék bebizonyítani a kormányzati állítások ellenkezőjét, az üzeneteket a honlapjukon és a Facebookon lehet megtekinteni. A legutolsó plakát egy „gyászjelentés”, amelyen fájdalommal tudatják, hogy „a tanszabadság és a tanuláshoz való szabad hozzáférés joga elhunyt”. Megemlítette, hogy újra be akarják vezetni a kötelező felvételit a középiskolában, valamint hogy nyelvvizsgához kötnék a bejutást a felsőoktatásba.
Iskolákban alakítana ki lőteret a Klebelsberg Központ
Lőterek kialakításáról kérdezett meg több intézményt a Klebelsberg Központ. A szakszervezetek nem örülnek az ötletnek – írja a RTL Klub Híradó nyomán a Propeller. Több iskolát is megkeresett a Klebelsberg Központ (régi nevén KLIK), hogy van-e olyan legalább 6×15 méteres helyiség az intézményen belül – vagy az iskola mellett, akár az udvaron egy elkerített terület –, amelyet lőtérnek lehet berendezni. Maruzsa Zoltán helyettes államtitkár márciusban még arról beszélt, hogy felmérik a lehetőséget, a lövészet pedig csak választható szakkörként jöhetne szóba az iskolákban. A riport szerint a lőfegyvereket csak páncélszekrényben lehetne tartani, szakértő felügyelet kellene a puskákhoz.
A Pedagógusok Szakszervezete úgy lája, nagyon körültekintően lehet csak belevágni egy ilyen ötlet megvalósításába, a Pedagógusok Demokratikus Szakszervezetének elnöke viszont kategorikusan elutasította a felvetést, mondván fegyvernek nincs helye az iskolában.
Agyrém! Lövészet után most önvédelmet oktatna a Klik
Ezúttal az iskolai küzdősportokkal kapcsolatos körülményekről kell számot adniuk az iskolaigazgatóknak kétnapos határidővel – tudta meg a Magyar Nemzet, miután az RTL Klub riportja már beszámolt a  Klebelsberg Központ egy korábbi megdöbbentő leveléről. Abban egy iskolaigazgatónál arról érdeklődtek írásban, van-e olyan minimum 6×15 méteres elkeríthető helyiség vagy udvari tér az iskolában, ahol adott esetben ki lehet alakítani lőteret, és amely ellátható minden lőtávolságból biztos fedezékkel.
Sólyom László alázza Áder Jánost a lex CEU miatt
Írásos jogi véleményt (amicus curiae) írt június 12-én Sólyom László volt köztársasági elnök, Lévay Miklós volt alkotmánybíró, valamint Jakab András és Szente Zoltán egyetemi tanárok és MTA-doktorok a lex CEU-ról az Alkotmánybíróságnak (AB), mely kiemelt ügyként kezeli a törvényt.
Ujhelyi: ha Orbán marad, az Erasmusnak is vége lehet
Kilencmillió európai fiatal életét gazdagította az elmúlt harminc évben az Erasmus-program. Közöttük több mint kétszázezer magyar résztvevőnek: egyetemistáknak és pedagógusoknak biztosított kivételes tanulási lehetőséget. Ha marad az Orbán Viktor által képviselt EU-ellenes politika, ennek is vége szakadhat- figyelmeztet közleményében Ujhelyi István, az MSZP alelnöke, EP-képviselője.
Bagdy Gábor főpolgármester-helyettes visszavonta a Bálna Budapest Kereskedelmi és Kulturális Központ nyílt pályázati eljárás lefolytatása útján történő értékesítéséről szóló javaslatát. A Jobbik felszólította a városvezetést, hogy ne a Bálna eladásából teremtse elő a 3-as metró felújításához hiányzó fedezetet, hanem a kormánytól kérjen támogatást arra. Szerintük a városvezetés azért kísérli meg a “családi ezüst értékesítését”, mert a kormány pénzügyi értelemben sakkban tartja Budapestet.
Külföldön folytatják a kéményseprők
Beszüntette tevékenységét a csaknem 70 évig talpon maradt állami tulajdonú Békés Megyei Tüzeléstechnikai Kft. Vámos Csaba, a Kéményseprők Országos Szakszervezetének (KOSZ) elnöke szerint “halálát” az okozta, hogy a rezsicsökkentés során szerzett sérüléseiből már nem tudott felépülni.
Toborzásba kezdett a honvédség
Toborzó kampányba kezdett a honvédség. A tervek szerint a 23 fővárosi kerülettel együtt az ország 197 járásában állítanának fel tartalékos századokat a jövőben. Hamarosan elkezdődik az év legnagyobb nemzetközi hadgyakorlata is, amelynek részeként számos szárazföldi és légi eszköz fog áthaladni Magyarországon; Pápára telepítenek egy ejtőernyős-köteléket, amelyet Romániában, Bulgáriában fognak ledobni – tudta meg a Magyar Idők Takács Attila dandártábornoktól, a Magyar Honvédség Hadkiegészítő, Felkészítő és Kiképző Parancsnokságának vezetőjétől.
Nőtt a gyorséttermi dolgozók száma
Hiába a magyarországi munkaerőhiány és a gasztroforradalom, a McDonald’s kivételével nőtt a foglalkoztatottak száma, viszont a Burger King nem tudta növelni az üzemi eredményét az előző évhez képest – derül ki a 2016-os év cégbeszámolóiból, melyet a napi.hu ismertetett.
Már most egyeztetnék a jövő évi béremelést a közlekedési szakszervezetek
Országszerte egyszerre tíz vállalatnál, a többi között a BKV-nál is bejelentették a jövő évi, egységesen 15 százalékos béremelési igényüket a közlekedési szakszervezetek kedden – közölte az akciót összefogó Városi Közlekedési Szakszervezetek Szövetsége (VKSZSZ). A szervezet szerint csak így kaphatják meg 2018-ban már az év elején a béremelést a dolgozók.
Mikor jár a rehabilitációs kártya?
Kiknek és milyen feltételek mellett jár a rehabilitációs kártya és milyen adókedvezményt vehet igénybe a kártyával rendelkező, megváltozott munkaképességű munkavállalót foglalkoztató munkaadó? Összegyűjtöttük a legfontosabb tudnivalókat.
Barkassy Grünfeld: a hazai munkaerőhiány ellenszere
Míg hazánkban a munkanélküliség egyre kevésbé okoz problémát, egy új jelenséggel, a munkaerő-hiánnyal kell felvenni a küzdelmet, amely mára folyamatosan történelmi csúcsokat dönt. A személyek és a tőke Európai Közösségben alappillérnek számító szabad áramlása javítja Európa versenyképességét, ugyanakkor az európai gazdasági szereplőket új kihívások elé állítja. Ilyen kihívás a munkaerőhiánnyal szembeni küzdelem, amelyhez a Barkassy Grünfeld Ügyvédi Iroda szakértője néhány hazai megoldást ajánl az olvasók figyelmébe.
Minden hetedik magyar munkást vesznek palira
A munkaügyi ellenőrzések friss adatai szerint a vizsgált cégeknél majdnem minden hetedik dolgozót ért jogsértés. A legtöbbször a munkaidővel, pihenőidővel és rendkívüli munkavégzéssel kapcsolatos visszásságok fordultak elő.
Az Új Egyenlőség magazin és a Friedrich-Ebert -Stiftung együttműködésében megvalósuló „Közbeszélgetések” vitasorozat következő rendezvénye 2017. június 8-án 18 órakor lesz a Kossuth Klub nagytermében, témája: Lehetséges-e a szakszervezetek és a progresszív pártok együttműködése Magyarországon?
A szakszervezetek és a progresszív pártok – Videoanyag az Új Egyenlőség közbeszélgetéséről. Foglalkoztatáspolitikáról, “potyautasokról”, bérekről, VKF-ről, OKÉT-ról, adórendszerről, érdemi tagdíjakról, stb.
A tesco-sztrájk mutathatja meg, mekkora szükség van erős szakszervezeti mozgalomra magyarországon
Az elmúlt időszak sztrájkeseményei nem véletlenek, a gazdasági és munkaügyi helyzet folyamatos romlása egyre növeli a feszültséget a munkahelyeken. Amíg a Fidesz a „keményen dolgozó kisemberek” nevében beszélt, csorbította a munkavállalói jogokat, kiherélte a munkásság érdekképviseletét, mindezt a (nemzetközi) nagytőke/multik érdekében. Ennek ellenére a munkásság önvédelmi mechanizmusait nem sikerült kiiktatni, a kormány számára kiemelten fontos munkáltatók a szervezett munkássággal találták szemben magukat. A jelenlegi helyzet megértéséhez ezért fontos megismerni, milyen gazdasági és politikai folyamatok vannak a szakszervezeti mozgalom látszólagos erősödése mögött, ebben segíthet a Tesco-sztrájk körüli helyzet elemzése is.
De mégis miért keresnek négyszer több pénzt külföldön?
Nagy szívfájdalom a magyaroknak, hogy jóval kevesebb pénzért dolgoznak, mint nyugaton. A választások előtt egy évvel egyre gyakrabban kerül szóba ismét a bérunió, vagyis hogy az unió minden országában egyforma fizetések legyenek. Ez azonban még jó néhány évig csak álom lehet.
Újabb ágazatot nyír ki a kormány, indokolás nélkül
Egy július 1-től hatályos minisztériumi rendelet várhatóan ellehetetleníti Magyarországon a legtöbb, professzionálisan működő székhelyszolgáltató működését. Az új szabályozás ugyanis előírja, hogy a szolgáltatás alapjául a jövőben csak olyan ingatlan szolgálhat, amely a székhelyszolgáltató kizárólagos tulajdonában áll – írja a Privátbankár. A legtöbb professzionális székhelyszolgáltató azonban ma Magyarországon bérelt irodában nyújtja ezeket a szolgáltatásokat
Élő adásban kérte Hiller, hadd fogjon kezet Császyval
Az ATV Egyenes Beszéd című műsorában személyesen fejezte ki szolidaritását Hiller István Császy Zsoltnak, akit a Sukoró-ügyben múlthéten jogerősen elítéltek.
Milliárdos hűtlen kezelés miatt nyomoznak Spéder ügyében
Legalább két, egyenként több mint félmilliárd forint értékű hűtlen kezelés miatt nyomoz a BRFK.
Külföldről támogatott szervezetek: Elfogadták a törvényt
Elfogadta a parlament kedden a külföldről támogatott szervezetek átláthatóságáról szóló törvényt.
Brüsszel vizsgálja a magyar civiltörvényt
Az Európai Bizottság vizsgálja, hogy a Magyarországon előző nap elfogadott civiltörvény összhangban van-e az Európai Unió belső piaci szabályaival és az alapjogi chartával – közölte a brüsszeli testület illetékes szóvivője szerdán.
Trócsányi László méltatta a Soros-bérenc civileket
Az igazságügyi tárcánál kikérték a kormány által lesorosügynöközött Transparency International szakvéleményét is az új büntetőeljárási kódex megalkotásakor. A Helsinki Bizottság tanulmányát pedig az ügyvédek kirendelésének újraszabályozásánál ítélték hasznosnak – derült ki ma az atv.hu kérdésére Trócsányi László sajtótájékoztatóján.
Na? Kikkel nem egyeztetett a kormány a panelbontásról?
Rövidesen indulna a kormány újabb nagy dobása, a “túlhevülő” tizedik emeletek, illetve teljes panelépületek visszabontásával, azonban a Világgazdaság kiderítette: magukkal a tulajdonosokkal eddig egy szót sem egyeztettek.
Elbocsátották állásából az Együtt alelnökét
Szigetvár MSZP-DK támogatással megválasztott polgármestere felmondta az Együtt alelnökének, Berkecz Balázsnak a főépítészi megbízását. Az Együtt és Juhász Péter szolidaritásáról, támogatásáról biztosította az Együtt alelnökét.
Kósa szerint a teljes ellenzék a korrupció pártjára állt
A Fidesz frakcióvezetője szerint a teljes ellenzék a korrupció pártjára állt azzal, hogy nem szavazta meg az átlatható párt- és kampányfinanszírozással kapcsolatos törvénymódosítást szerdán a parlamentben
Kósa: Az történik a Mahírnél, amit Simicska csinált korábban
Kósa Lajos úgy dicsérte meg a keddi sajtótájékoztatóján az Orbán Viktor fő ellenségének számító Simicska Lajost, hogy azonnal utána azt mondta: nem dicsérte meg. A Fidesz frakcióvezetője szerint a NAV az áfa-behajtási módszerével most éppen azt csinálja a Mahir Cityposternél, amit Simicska csinált APEH-elnökként.
Kósa Lajos cáfolja, hogy a hatalom bosszúja lenne Simicska Lajossal szemben a kormányellenes Jobbik-plakátok miatt, hogy a milliárdos üzletember érdekeltségébe tartozó Mahir Cityposternél bűnügyi nyomozók jelentek meg tegnap és hosszú órákon keresztül vizsgálódtak.
Ököllel támadtak a rendőrökre Szentistvánon
Jogszerűen intézkedő rendőrökre támadt két férfi Szentistvánon, a Miskolci Járási és Nyomozó Ügyészség hivatalos személy elleni erőszak bűntette és más bűncselekmény miatt indított nyomozást az ügyben – közölte a vádhatóság szerdán az MTI-vel.
Tódulnak Kínából a letelepedési kötvényesek
Pintér Sándor közzétette, hogy a letelepedési kötvény-biznisz bevezetése óta hányan kértek tartózkodási- és letelepedési engedélyt Magyarországon.
Magyarország a Balkán szintjére jutott
Luxemburg volt az EU leggazdagabb tagállama tavaly is. Magyarország a sereghajtók között van, három balkáni ország előtt helyezkedik el a toplista végén.
Nem a munkahelyünket, a főnökünket hagyjuk ott
Egy amerikai felmérés szerint a megkérdezettek egyharmada azért hagyja ott az állását, mert nem jön ki a főnökével. Van néhány tippünk, mi lehet ennek az oka – írja a Business Insider nyomán a Piac és Profit. A héten összeszedtünk hét indokot, amiért a beosztottak utálhatják a főnöküket. A listát újabb hét érvvel  bővítjük, hogy érthetőbb legyen, miért állnak fel munkavállalók az asztaluktól a főnökük miatt.
Így jutott a teljes foglalkoztatottságig egy borsodi falu
Mád igazi gasztrofaluvá vált, az év éttermével, a Gusteau Kulináris Élményműhellyel büszkélkedhet, míg boraival nemzetközi sikereket ér el. A Jó éjszakát! Mád kapcsán beszélgetett az Origo a Mádért Kulturális Nonprofit Kft. ügyvezetőjével, a rendezvény szervezőjével, Dubóczki Dorinával és Tatárka József polgármesterrel.
Szombattól indul a nyári vonatmenetrend
Szombaton indul a MÁV-Start Zrt. nyári menetrendje, amely egészen augusztus 27-ig érvényben marad. Idén a fejlesztések a menetrendszerűség, valamint a kerékpárszállítás mennyiségének, minőségének javítását szolgálják – mondta Csépke András, a MÁV-Start Zrt. vezérigazgatója sajtótájékoztatóján.
Az utóbbi időben ismét elszaporodtak a patkányok Makón.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.